Dallas

Kani waa maqaal ku saabsan magaalada Dallas ee wadanka Maraykanka.

Dallas () waa magaalo aad u weyn oo ku taala gobolka Tegsaas ee wadanka Maraykanka. Magaalada Dallas waa tan 4aad ee ugu weyn magaalooyinka wadanka Maraykanka marka loo eego baaxad ahaan, laakiin waa mida 3aad ee ugu dadka badan gobolka Tegsas, marka laga reebo Houston iyo San Antonio. 

Jiritaanka caasimadan waxay ka soo unkantay taariikh ahaan waa helitaanka iyo qodida saliida iyo cudbiga, waxaana aad u caawiyay ineey korto oo fido wadooyinka tareenka ee iskugu yimaada badhtamaha magaalada. Intaas waxaa dheer, magaaladani waxay fadhi u tahay dowlada Dallas County, laakiin waxay gaadhsan tahay ilaa Kolin County, Denton County, Kaufman County iyo Rockwall county, kuwaasi oo dhamaan ku hareersan magaalda.
Tiro koob dadka ah oo dowlada wadanka Maraykanku sameeysay sanadkii 2010ka ayaa lagu ogaaday in magaalada Dallas leedahay shacab ku dhaqan oo gaadhaya ilaa 1,197,816, midaasi oo sii kortay sanadihii xigay ilaa sanadkii 2014ka la sheegay in shacabka magaaladu gaadheen 1,281,047.

Hordhac

Xaga dhaqaalaha waxaa la sheegay in Dallas tahay magaalada 6aad ee ugu dhaqaalaha badan wadanka Maraykanka, mida koowaad ee 12ka kowni ee la isku yidhaahdo "DWP", iyo mida 3aad ee ugu awooda badan gobolka Tegsas. Waxaana sanadkii 2013ka lagu xusay dhaqaalaha magaaladan GDP of $448 bilyan.  
Sidoo kale waxay Dallas tahay magaalada ugu koritaanka badan ee wadanka Maraykanka; iyo mid ka mid ah afarta magaalo ee ugu shaqada badan dalkaasi dhexdiisa, (waxaa ka horeeya oo kali ah magaalooyinka New York, Los Angeles and Chicago)

Dhaqaalaha magaalada Dallas wuxuu ku dhisan yahay ganacsiga, wershadaha, tamarta, teknoolojiyada casriga ah, bankiyada, soo saarida koombuyuutarada, isgaadhsiinta, caafimaadka iyo cilmi-baadhista. Waxaana degan magaaladan qaar ka mid ah shirkadaha ugu waaweyn wadanka Maraykanka, sida "Fortune 500" Waxaa magaaladan loo aqoonsaday wakhtiyada dambe ineey Dallas tahay mid ka mid ah caasimadaha ugu waaweyn dunida, ayadoo ah magaalo caalami ah, iyo mida 14aad ee ugu GDP sareeysa caalamka.
Magaalada Dallas waxay dhacdaa waqooyiga gobolka Tegsas, waana xarun weyn oo isgaadhsiin gaadiidka cirka iyo dhulka, waxayna isku xidhaa deegaanada koonfurta gobolkaasi iyo waqooyiga. Intaas waxaa dheer, magaalada Dallas waxay leedahay mid ka mid ah gego diyaarad kuwa mashquulka badan caalamka, halkaasi oo tiro badan oo diyaarado ah isku weeydaartaan saacad kasta.

Taariikhda
Guud ahaan, gobolka Tegsas eey ku taalo magaalada Dallas waxaa kumanaan sano ku soo noolaa Dadka Asalka Ameerika, Hindida Cas, qabiilo kale oo loo yaqano Kaddo iyo dad kale oo tiro yar. Qiyaastii qarnigii 15aad ayaa waxaa deegaankaasi qabsaday guymaystihii boqortooyada Isbayn kuwaasi oo deegan ku noqday. Ka dib, badhtamihii qarnigii 18aad ayaa waxa soo gaadhay deegaankaasi dad badan oo ka soo qaxay wadanka Faransiiska sababo la xidhiidha kacdoonadii ka socday Faransiiska wakhtiyadaasi.

Walool aanu ka tirsanayn dowladii Maraykanka ee wakhtigaasi, waxaa deegaanka Tegsas intiisa u badan hoostegayeen maamulka dowlada Meksiko oo goortaasi ka tirsanaa Boqortooyada Isbayn. Si kastaba ha ahaatee, sanadkii 1819kii ayaa heshiiskii "Adams-Onis" dowlada Maraykanka iyo Isbayn ku kala saxeexdeen in Webiga Mississipi wixii ka xiga xadka koonfureed ka tirsan yahay maamulka "New Isbayn". 

Deegaankaasi wuxu hoostegayay maamulka Isbaanishka ilaa sanadkii 1821kii, goortaasi oo Meksiko ku dhawaaqdey xoriyadeeda. Waxaana lagu xisaabshey in Tegsas ka tirsan tahay wadanka Meksiko. Laakiin sanadkii 1836kii ayaa waxaa soo baxay Jamhuuriyada Tegsas oo u badan dad ku hadlayay luuqada Ingiriiska, kuwaasi oo xoriyad xoog ah ka qaatey wadanka Meksiko.
Sanadkii 1839kii ayaa waxaa indho-indheeyay deegaanka maanta tahay Dallas nin lagu magacaabi jirey Warren Angus Ferris, kaasi oo soo bandhigay in laga dhiso magaalo maadaama deeganku taageerayo dhismaha iyo korodhka deegaan lagu dhaqo bulsho. Ka dib, sanadkii 1841kii ayaa magaca Dallas loo bixiyey deegaankaasi, isla markaana laga taagey dhismihii ugu horeeyay. Jamhuuriyada Tegsas waxay la midoowday wadanka Maraykanka sanadkii 1845kii, goortaasi oo la aasaasay doowlad hoose ee Dallas County. Waxaana caasimad ahaan loo magacaabay Febraayo 2, 1856.

Markii la dhisay wadooyinka tareenka ayaa waxay magaaladu yeelatay ganacsi aad u koraya iyo wershado isa soo taraayay. Wakhti yar gudaheed waxay magaalda Dallas noqotey xarun ganacsiga iyo dalxiiska aad ugu fiican, midaasi oo soo jiidatay tiro badan oo shacab ah.

Muuqaalka Magaalada

Magaalooyinka Maraykanka

Tixraac
 How Happy Is City Life? / Culture Made in the United States

Maraykanka
Magaalooyinka Maraykanka